[{"text_idx": "#000001", "text": "Dewch i wersylla gyda ni i gael golygfeydd godidog dros enau afon Teifi i Fae Ceredigion, Parc Cenedlaethol Arfordir Penfro ac wrth gwrs Ynys Aberteifi, ac mae parc Fferm llawn hwyl i\u2019ch croesawu wrth y rhiniog!"}, {"text_idx": "#000002", "text": "Mae ein gwersyll bach, sy\u2019n rhan o\u2019r Camping and Caravanning Club, ar ein fferm gerllaw Parc y Fferm. Ar o\u0302l treulio diwrnod ym Mharc y Fferm yn ymweld ag anifeiliaid y fferm ac yn gwylio\u2019r morloi, neu\u2019n archwilio\u2019r ardal o\u2019n hamgylch gyda\u2019i thraethau prydferth, ymlaciwch a gwyliwch yr haul yn machlud dros y mo\u0302r. Mae\u2019n bosibl y gwelwch chi ysgol o ddolffiniaid yn dangos eu doniau hyd yn oed!"}, {"text_idx": "#000003", "text": "Mae pethau i\u2019w gwneud ar o\u0302l i\u2019r haul fachlud hefyd \u2013 ar noson dywyll a chlir, gall y se\u0302r fod llawn mor ddeniadol a\u0302\u2019r traethau ar ddiwrnodau heulog. Mae bron i 18% o Gymru\u2019n mwynhau statws gwarchodedig oherwydd ei hawyr gyda\u2019r nos, ac mae\u2019r gwersyll rhwng dau safle Darganfod yr Awyr yn y Tywyllwch, a gydnabyddir i fod y safleoedd gorau yn y DU i wylio\u2019r awyr gyda\u2019r nos heb ormod o ymyrraeth gan lygredd goleuni."}, {"text_idx": "#000004", "text": "Gallwn ddarparu ar gyfer pebyll, faniau teithio, cartrefi ar olwynion a charafannau teithio ar leiniau glaswellt gyda thrydan neu heb drydan. Mae gennym floc cawodydd i ddynion a merched (ffi o 50c fesul cawod) a thoiledau i ddynion a merched. Mae cyfleusterau golchi llestri dan do, gwybodaeth i dwristiaid, rhewgell ar gyfer blociau ia\u0302, mynediad i ddw\u0302r yfed a mannau gwaredu gwastraff cemegol a dw\u0302r gwastraff ar gael ar y safle."}, {"text_idx": "#000005", "text": "Mae ein caffi trwyddedig ym Mharc y Fferm ar agor o 10:00am i 5:00pm bob dydd, yn gweini brecwast i\u2019r gwersyllwyr tan 11:00am, ein bwydlen cinio o 11:30am tan 4.00pm ac yna byrbrydau, cacennau a diodydd tan 5.00pm."}]